ਸਮੱਗਰੀ: ਜਿਵੇਂ ਹੀ ਨੈਟਫਲਿਕਸ ਦੇ ਸ਼ੇਅਰਾਂ ਦੇ ਰੇਟ ਡਿੱਗੇ, ਕੰਪਨੀ ਨੇ ਆਪਣਾ ਸਭ ਤੋਂ ਸਸਤਾ ਮੋਬਾਇਲ 'ਤੇ ਵੇਖਿਆ ਜਾਣ ਵਾਲਾ ਪਲਾਨ ਭਾਰਤ ਲਈ ਐਲਾਨਿਆ

ਬੀਬੀਸੀ ਦੇ ਜੋਈ ਮਿਲਰ ਨੇ ਪਤਾ ਲਗਾਇਆ, ਕੀ ਭਾਰਤ ਕੰਪਨੀ ਦੀਆਂ ਆਰਥਿਕ ਔਂਕੜਾਂ ਨੂੰ ਦੂਰ ਕਰ ਸਕਦਾ ਹੈ।

20 ਸਾਲਾਂ ਤੋਂ ਮਨੋਰੰਜਨ ਪੱਤਰਕਾਰ ਰੋਹਿਤ ਖਿਲਨਾਨੀ ਨੇ ਕਈ ਬਾਲੀਵੁਡ ਅਤੇ ਟੀਵੀ ਦੇ ਅਦਾਕਾਰਾਂ ਨੂੰ ਅਣਗਣਿਤ ਭਾਰਤੀ ਦਰਸ਼ਕਾਂ ਦਾ ਧਿਆਨ ਖਿੱਚਣ ਦੀ ਹੋੜ ਵਿੱਚ ਦੇਖਿਆ ਹੈ।

ਪਰ 2017 ਵਿੱਚ ਬਰੈਡ ਪਿਟ ਦੇ ਅਚਾਨਕ ਮੁੰਬਈ ਦੇ ਹੋਟਲ ਵਿੱਚ ਆਉਣ ਨਾਲ ਖਿਲਨਾਨੀ ਨੂੰ ਯਕੀਨ ਹੋ ਗਿਆ ਕਿ ਅਮਰੀਕੀ ਫਿਲਮਾਂ ਵੀ ਭਾਰਤੀ ਦਰਸ਼ਕਾਂ ਵਿੱਚ ਆਪਣੀ ਥਾਂ ਬਣਾਉਣ ਦੀ ਕੋਸ਼ਿਸ਼ ਕੋਸ਼ਿਸ਼ ਵਿੱਚ ਲੱਗੀਆਂ ਹਨ।

ਬਰੈਡ ਪਿਟ ਪਹਿਲੇ ਅਮਰੀਕੀ ਸਟਾਰ ਸਨ, ਜਿਨ੍ਹਾਂ ਨੇ ਭਾਰਤ ਵਿੱਚ ਆ ਕੇ ਆਪਣੀ ਫਿਲਮ ਦੀ ਪ੍ਰਮੋਸ਼ਨ ਕੀਤੀ। 

ਇਹ ਵੀ ਪੜ੍ਹੋ-

ਉਨ੍ਹਾਂ ਦੇ ਨਕਸ਼ੇ ਕਦਮਾਂ 'ਤੇ ਕ੍ਰਿਸ਼ਚਿਅਨ ਬੇਲ ਅਤੇ ਵਿਲ ਸਮਿਥ ਵੀ ਤੁਰੇ। ਹੈਰਾਨੀ ਵਾਲੀ ਗੱਲ ਹੈ ਕਿ ਉਹ ਵਾਰਨਰ ਬ੍ਰਦਰਜ਼ ਜਾਂ ਸੋਨੀ ਵਰਗੀਆਂ ਵੱਡੀਆਂ ਕੰਪਨੀਆਂ ਦੇ ਦੂਤ ਨਹੀਂ ਬਣੇ ਸਗੋਂ ਇੱਕ ਨਵੀਂ ਮੀਡੀਆ ਕੰਪਨੀ - ਨੈਟਫਲਿਕਸ ਰਾਹੀਂ ਆਏ ਸਨ। 

ਕੈਲੀਫੋਰਨੀਆ ਦੀ ਇਸ ਕੰਪਨੀ ਦੀ ਭਾਰਤ ਵਿੱਚ ਦਿਲਚਸਪੀ ਪਿਛਲੇ ਹਫ਼ਤੇ ਉਸ ਵੇਲੇ ਸਾਹਮਣੇ ਆਈ, ਜਦੋਂ ਉਨ੍ਹਾਂ ਨੇ ਆਪਣੇ 126,000 ਅਮਰੀਕੀ ਗਾਹਕ ਗੁਆ ਲਏ ਸਨ। 

ਜਿਵੇਂ ਹੀ ਨੈਟਫਲਿਕਸ ਦੇ ਸ਼ੇਅਰਾਂ ਦੇ ਰੇਟ ਡਿੱਗੇ, ਉਸੇ ਵੇਲੇ ਕੰਪਨੀ ਨੇ ਆਪਣਾ ਸਭ ਤੋਂ ਸਸਤਾ, ਸਿਰਫ਼ ਮੋਬਾਇਲ 'ਤੇ ਵੇਖਿਆ ਜਾਣ ਵਾਲਾ ਪਲਾਨ ਭਾਰਤ ਲਈ ਐਲਾਨਿਆ। 

199 ਰੁਪਏ ਪ੍ਰਤੀ ਮਹੀਨੇ ਦਾ ਇਹ ਪਲਾਨ ਦੇਸ ਵਿੱਚ ਆਪਣੀ ਥਾਂ ਬਣਾਉਣ ਲਈ ਤਿਆਰ ਹੈ। ਕੰਪਨੀ ਦੇ ਚੀਫ ਐਗਜ਼ੈਕੇਟਿਵ ਰੀਡ ਹੈਸਟਿੰਗ ਅਨੁਸਾਰ ਇਹ ਸਭ ਕੰਪਨੀ ਦੇ ਲਈ 'ਨੈਕਸਟ 100 ਮੀਲੀਅਨ' ਗਾਹਕ ਲੈ ਕੇ ਆ ਸਕਦਾ ਹੈ।

ਭਾਰਤ ਵਿੱਚ ਨੈਟਫਲਿਕਸ ਉੱਤੇ ਸੇਕਰਡ ਗੇਮ ਕਾਫੀ ਮਸ਼ਹੂਰ ਹੋਇਆ ਸੀ

ਨੈਟਫਲਿਕਸ ਭਾਰਤ ਵਿੱਚ ਪਹਿਲੀ ਓਰੀਜਨਲ ਵੈੱਬ ਸੀਰੀਜ਼ (ਯਾਨੀ ਭਾਰਤ ਦੇ ਵਿੱਚ ਹੀ ਤਿਆਰ ਕੀਤਾ ਗਿਆ) ਸੇਕਰੇਡ ਗੇਮਜ਼, ਚੋਪਸਟਿਕਸ ਅਤੇ ਲਸਟ ਸਟੋਰੀਜ਼ ਨਾਲ ਵੀ ਇੱਥੇ ਬਹੁਤੇ ਪੈਰ ਨਹੀਂ ਪਸਾਰ ਸਕੀ। 

ਤਕਰੀਬਨ 130 ਕਰੋੜ ਦੀ ਆਬਾਦੀ ਵਾਲੇ ਦੇਸ ਵਿੱਚ ਕੰਪਨੀ ਦੇ ਲਗਪਗ 4 ਤੋਂ 6 ਕਰੋੜ ਗਾਹਕ ਹੋਣਗੇ। ਇੱਕ ਕੰਸਲਟਿੰਗ ਕੰਪਨੀ ਰੈਡਸੀਰ ਮੁਤਾਬਕ ਇਸ ਦੇ ਮੁਕਾਬਲੇ ਹੌਟਸਟਾਰ ਕੋਲ 30 ਕਰੋੜ ਐਕਟਿਵ ਯੂਜਰਜ਼ (ਗਾਹਕ) ਹਨ।

ਪੀਡਬਲਿਊਸੀ ਇੰਡੀਆ ਨਾਮ ਦੀ ਇੱਕ ਕੰਸਲਟਿੰਗ ਕੰਪਨੀ ਦੇ ਭਾਈਵਾਲ ਰਾਜੀਬ ਬਸੂ ਅਨੁਸਾਰ ਭਾਰਤੀ ਲੋਕ ਕੀਮਤਾਂ ਦਾ ਬਹੁਤ ਧਿਆਨ ਰੱਖਦੇ ਹਨ। 

ਉਹ ਦੱਸਦੇ ਹਨ ਕਿ ਨੈਟਫਲਿਕਸ ਨੇ ਭਾਰਤ ਦੇ ਖ਼ਾਸ ਲੋਕਾਂ ਮਿਸਾਲ ਦੇ ਤੌਰ 'ਤੇ ਪੜ੍ਹੇ ਲਿਖੇ ਲੋਕਾਂ ਨੂੰ ਚੁਣਿਆ ਹੈ ਜਿਨ੍ਹਾਂ ਨੂੰ ਭਾਰਤ ਸਣੇ ਕੌਮਾਂਤਰੀ ਸਮੱਗਰੀ, ਅੰਗਰੇਜ਼ੀ ਤੇ ਹਿੰਦੀ ਦੋਵੇਂ ਭਾਸ਼ਾ ਵਿੱਚ ਪਸੰਦ ਹੈ।

ਅਜਿਹਾ ਦੇਸ ਜਿੱਥੇ ਬਹੁਤ ਹੀ ਸਸਤੇ ਕੇਬਲ ਕੁਨੈਕਸ਼ਨ ਅਤੇ ਮੋਬਾਇਲ ਡਾਟਾ ਮਿਲਦਾ ਹੈ ਅਤੇ ਇਸ ਦੇ ਨਾਲ ਹੀ ਸਸਤੇ ਸਬਸਕ੍ਰਿਪਸ਼ਨ ਲਈ ਵਿਗਿਆਪਨਾਂ ਦਾ ਸਹਾਰਾ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਨੈਟਫਲਿਕਸ ਨੇ ਭਾਰਤ ਵਿੱਚ ਆਪਣਾ ਸਭ ਤੋਂ ਸਸਤਾ  ਮੋਬਾਈਲ ਸਬਸਕ੍ਰਿਪਸ਼ਨ ਪਲਾਨ ਲਾਂਚ ਕੀਤਾ ਹੈ। ਕੀਮਤ ਹੈ 199 ਰੁਪਏ ਮਹੀਨਾ।